Në bazë të nenit 116, paragrafi 3 i Ligjit për planifikimin hapësinor dhe ndërtimin e objekteve ("Fleta zyrtare e Malit të Zi", nr. 64/17, 44/18, 63/18 dhe 11/19) dhe nenit 53, paragrafi 1, pika 4 të Statutit të komunës së Tuzit ("Fleta zyrtare e Malit të Zi – dispozitat komunale", nr. 24/19 dhe 05/20), me pëlqimin paraprak të Ministrisë së zhvillimit të qëndrueshëm dhe turizmit dhe Drejtorisë për mbrojtjen e trashëgimisë kulturore, Kuvëndi i komunës së Tuzit, në seancën e mbajtur më 09.06.2020 ka sjellë:

 **VENDIM
për miratimin e Programit për objekte të përkohshme në territorin e komunës së Tuzit**
 **Neni 1**

      Miratohet Programi i objekteve të përkohshme për territorin e komunës së Tuzit për periudhën nga maji 2020 deri në maj 2025 (në tekstin e mëtejmë: Programi i objekteve të përkohshme).
      Programi nga paragrafi 1 i këtij nenit është pjesë përbërëse i këtij vendimi.

 **Neni 2**

      Programi i objekteve të përkohshme përcakton vendndodhjet dhe kushtet për instalimin, gjegjësisht ndërtimin e të gjitha llojeve të objekteve të përkohshme në tokë publike dhe private, të cilat gjenden në territorin e komunës së Tuzit.

 **Neni 3**

      Programi i objekteve të përkohshme miratohet për periudhë 5 vjeçare.

 **Neni 4**

      Programi i objekteve të përkohshme përbëhet nga pjesa tekstuale dhe grafike.
      Pjesa tekstuale përmban dispozita të përgjithshme, zonimin hapësinor, analizën e situatës, kategoritë e ndërtesave të përkohshme me kushte urbanistike, si dhe udhëzime për mbrojtjen e natyrës, mjedisit dhe pasurive kulturore. Pjesa grafike tregon vendndodhjet e ndërtesave të përkohshme sipas zonave dhe përmbledhjen tabelare të ndërtesave sipas zonave.

 **Neni 5**

      Sekretariati për planifikimin hapësinor dhe punët komunale do të kujdeset për zbatimin e Programit.
      Mbikëqyrja e inspektimit mbi zbatimin e Programit të objekteve të përkohshme kryhet nga organi kompetent inspektues.

 **Neni 6**

      Ky vendim hyn në fuqi në ditën e tetë nga dita e botimit në "Fleta zyrtare e Malit të Zi – dispozitat komunale".

Numër: 02-030/20-5382

Tuz, 09.06.2020

**KUVENDI I KOMUNËS SË TUZIT**

**KRYETARI,**

**Fadil Kajoshaj**